cyanic-selkie/wikianc huggingface dataset:
Bruno Rossi
Liewen
De Rossi krut 1987 de Wolf Prize fir Physik, 1983 d'National Medal of Science, 1963 d'Verdéngschtmedail vun der Republik Italien, 1971 den Antonio-Feltrinelli-Präis vun der Accademia Nazionale dei Lincei, 1976 de Rumford Prize vun der American Academy of Arts and Sciences an 1970 d'Goldmedail vun der italieenescher physikalescher Gesellschaft. Hie war Éierendokter vu Palermo, La Paz, Durham a Chicago an Éieremember vum Tata Institute of Fundamental Research (1971). De Rossi war Member vun der National Academy of Sciences.
De Röntgen-Satellit Rossi X-ray Timing Explorer vun der NASA ass no him genannt. D'American Astronomical Society vergëtt him zu Éieren de Bruno-Rossi-Präis an e Léierstull am MIT ass no him genannt.
Zu sengen Doktorande gehéiert de Kenneth Greisen.
Wierk
De Bruno Rossi war an den 1930er e Pionéier an der Fuerschung vun der Kosmescher Stralung a war ee vun den éischten, dee kosmesch Röntgenstralung mat Rakéitenexperimenter nogewisen hat.
De Rossi hat och eng Rei elektronesch Techniken an der Experimentalphysik entwéckelt, z. B. 1930 d'Schaltkreesser fir d'Koinzidenzobservatioun, 1942 den "Time to Amplitude Converter" an 1943 zu Los Alamos mam Hans H. Staub d'"Fast Ionization Chamber".
Vauquois
Vauquois ass eng franséisch Gemeng an der Meuse an der Regioun Grand Est.
Automotrice AM 86 SNCB
D'Automotrice AM 86 vun der SNCB ass eng Serie vun Automotricë fir den InterRegio-, P Zuch an L Zuchtrafic.
Um Spaweck
AM 86 op belrail.be
Joseph Sax
De Joseph Sax, gebuer de 25. Abrëll 1869 am Pafendall an och do gestuerwen den 2. Februar 1947, war e lëtzebuergeschen Ingenieur.
Hien huet op der Technescher Héichschoul zu Oochen studéiert an ass dono, 1902, bei d'Stad Lëtzebuerg schaffe gaangen. Do gouf hie geschwënn duerno Direkter vum Gas- a Waasserwierk. Hien huet sech dofir engagéiert, e Kanalisatiounsnetz fir d'Stad auszebauen. 1936 goung en a Pensioun.
De Joseph Sax war de Brudder vum Jean-Baptiste (Batty) Sax.
Théophile Picard
Den Théophile Léopold Picard, gebuer de 4. Mäerz 1830 zu Simmer a gestuerwen de 15. Mee 1891 zu Saint-Léger an der belscher Provënz Lëtzebuerg, war e lëtzebuergesche Geeschtlechen.
Den Théophile Picard ass am Alter vu 14 Joer an de klenge Seminär vu Baaschtnech agetratt, wou hien aacht Joer laang als brilliante Schüler studéiert huet. Den 23. September 1854 ass hien zu Namur Priister geweit ginn. Duerno ass en op d'Universitéit vu Louvain weiderstudéiere gaangen, fir dräi Joer méi spéit Geschichtsprofesser am klenge Seminär zu Baaschtnesch ze ginn. Am Mee 1869 gouf hie Paschtouer vun der wichteger Notre-Dame-Par (paroisse Notre-Dame) zu Namur.
Den Théophile Picard war de Fils vum Jean-Pierre Picard an de Brudder vum Lambert Picard an der Amélie Picard.
Saint-Didier-d'Allier
Saint-Didier-d'Allier ass eng fréier franséisch Gemeng am Departement Haute-Loire, an der Regioun Auvergne-Rhône-Alpes.
Se huet den 1. Januar 2017 mat Saint-Privat-d'Allier fusionéiert a gouf eng delegéiert Gemeng an där neier Gemeng
Regnéville-sur-Meuse
Regnéville-sur-Meuse ass eng franséisch Gemeng an der Meuse an der Regioun Grand Est.
Sivry-la-Perche
Sivry-la-Perche ass eng franséisch Gemeng am Departement Meuse an der Regioun Grand Est.
Gliese 581 d
Entdeckung
De Planéit gouf mat Hëllef vum HARPS vu Wëssenschaftler vun der Universitéit Genf ënner der Leedung vum Schwäizer Astronom Stéphane Udry entdeckt,.
Kuiperceinture
D'Kuiperceinture (engl. Kuiper belt) ass eng rankfërmeg, relativ flaach Regioun an eisem Sonnesystem baussenzeg vun der Neptunbunn op enger Distanz vun ongeféier 30 bis 50 Astronomeschen Eenheeten (AE) no bei der Ekliptik an Dausenden Objeten, dorënner zirka méi wéi 70.000 Objete mat méi wéi 100 km Duerchmiesser, huet.
Problem mat der Benennung
D'Kuiperceinture ass nom Gerard Kuiper genannt, deen 1951 en Artikel iwwer Objeten déi Säit vum Pluto publizéiert hat. Well déi Theorie awer kaum mat der haiteger Siicht vun där Regioun iwwereneestëmmt, ass virun allem am engleschsproochege Raum dacks vum Edgeworth Belt oder Edgeworth-Kuiper Belt (nom Kenneth Edgeworth) d'Ried. Déi am engleschsproochege Raum gebraucht Bezeechnung „Edgeworth-Kuiper-Belt“ ass och déi historesch besser Benennung, well souwuel den Edgeworth (1949) wéi och de Kuiper (1951) onofhängeg vuneneen d'Thes opgestallt haten, datt sech hanner der Neptunbunn e Beräich opdeet, an deem sech aus planetareschem Material (Stëbs) Koméite formen. D'Objeten an deem Beräich ginn als Kuiper Belt Objects (KBO) oder transneptunesch Objeten (TNO) bezeechent.
Klassifizéierung
Déi bis elo ronn 1000 bekannt Objete vun där Regioun loosse sech op der Basis vun hire Bunnelementer an ënnerschiddlech Gruppen ënnerdeelen:
Zanter 1978 ass bekannt, datt de Pluto mat Charon ee grousse Begleeder huet, et schwätzt een dofir och vum Pluto-Charon-System. Tëscht 1997 an 2001 goufen ënner de bis dohi bekannte ronn 500 KBOen, weider aacht Zweefachsystemer fonnt, déi sech op all dräi KBO-Gruppe verdeelen.
Deelregioune vun der Kuiperceinture (Distanzen an AE):
D'Balken entspriechen dem Spillraum vun de mëttlere Bunnradie vun den Objeten an de jeeweilegen Zonen. D'Gebidder vun den Objeten, déi a Bunnresonanz zum Neptun stinn, si rout duergestallt. D'Neptunbunn an d'Neptun-Trojaner sinn nëmmen als Referenz duergestallt a gehéieren net zu der Kuiperceinture.
Genesis
D'KBOe si wärend der Planéiteformung warscheinlech no bei der Regioun entstanen, wou si haut observéiert kënne ginn. Wärend sech am dichte bannenzege Beräich ganz séier vill Planéitesimaler gebilt hunn, déi séier Planéite goufen, war dee Virgank an de méi dënne baussenzege Beräicher méi lues. D'Reschter bilden déi haiteg KBOs.
D'CKBOe beweege sech bal kreesfërmeg, wéi een et fir an dësem Beräich entstanen Objeten erwaart. Déi deelweis grouss Bunnschréien erfuerderen zwar e Mechanissem, dee si aus der Ekliptik oflenkt. Dëse Mechanissem ass nach net verstanen:
D'SKBOe goufe warscheinlech wärend der Genesis vum Planéitesystem vun de grousse Planéiten no bausse gestreet. En Deel gouf vum Neptun op Bunnen no 35 AE Periheldistanz agefaangen, de Rescht gouf weider eraus gestreet an hat souguer deelweiss d'Sonnesystem verlooss.
D'Bildungsprozesser vun den Zweefachsystemer si bis elo reng Spekulatioun. Den Haaptproblem vun de meeschte Virschléi sinn dobäi déi vill Systemer mat grousse KBOen.
Koméiten
Et gëtt ugeholl, datt e Groussdeel vun de Koméite mat mëttlere Perioden aus der Kuiperceinture stamen. Wärend ee fréier dovun ausgoung, datt d'Koméitekäre bal onverännert aus hirer Bunn geworfe KBOe sinn, geet een haut dovun aus, datt et sech bei de Koméitekären ëm Fragmenter handelt, déi aus Zesummestéiss vu KBOe stamen.
Grouss KBOen
Mat Stand 2005 sinn aacht KBOe bekannt, deenen hiren Duerchmiesser (bei Onsécherheete vun 10–15%) ëm 1000 km oder méi läit. Déi gréisst bekannt Objeten an der Kuiper-Ceinture sinn:
Extrasolar Ceinture
Kuiperähnlech Strukture schénge sech och an anere Sonnesystemer geformt ze hunn. E Beispill ass de Stär Fomalhaut. Do gouf e masseräiche Begleeder fonnt, deem seng Ëmlafbunn bannent der Stëbsceinture verleeft. Vergläichbar Planéite sinn am Sonnesystem net z'erwaarden. Hir Existenz géif sech duerch eng Verrécklung vum Gesamtschwéierpunkt relativ zu der Sonn bemierkbar maachen.
Zooniverse - Projet IceHunters
Am Kader vum Citizen Science Projet IceHunters, engem Schwësterprojet vu Galaxy Zoo am Zooniverse, siche Fräiwëlleger an hirer Fräizäit no Objeten an der Kuiper-Ceinture, fir en Nofollegzil fir d'New Horizons-Raumsond ze fannen. Dozou wäerte si Biller aus, déi aus der Subtraktioun vun an zäitlechen Ofstänn opgehollenen astrononesche Fotoe gewonne ginn. Astronomesch Kenntnesser si fir déi Aarbecht net noutwendeg.
Nicolas Klees
Den Henri Nicolas Klees, gebuer den 1. Dezember 1875 zu Esch-Uelzecht, gestuerwen de 25. Januar 1940 an der Stad Lëtzebuerg war e lëtzebuergeschen Apdikter.
Den Nicolas Klees ass den 29. Oktober 1898 zu Lëtzebuerg als Apdikter zougelooss ginn. Am November 1898 huet hien dem Corneille Schroeder d'Mouerenapdikt an der Groussgaass an der Stad Lëtzebuerg ofkaaft. 1908 huet hien d'Apdikt an d'Nopeschhaus (?) verluecht; d'Enseigne mat den zwéin drop gemoolte Moueren huet hie mat zwéi Majolika-Moueren ersat. Spéider (zirka 1921) huet de Klees d'Apdikt un de Jacques Bos verkaaft.
Am Joer 1906 huet de Klees zwéi Produiten als eege Marken deposéiert: Wundsalbe "Rapid" an Antiseptische Haartinktur "Jaguarol", an am Joer 1912 d'Marke Liver Pills a Rapid Pastillen.
Canton de Valbonne
Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Autochthon Aart
Eng autochthon, oder och nach heemesch Aart, ass an der Biologie eng Spezies déi an engem bestëmmte Gebitt, z. B. an engem bestëmmte Land, entweeder am Laf vun hirer Evolutioun do entstanen ass, oder awer dohin op natierlechem Wee, ouni d'Agräife vum Mënsch, agewandert ass.
Deem géigeniwwer stinn d'allochthon oder net heemesch Aarten, déi duerch de Mënsch, entweeder gewollt oder ongewollt, an engem bestëmmte Gebitt agefouert goufen.
Autochthon an allochthon Aarten zu Lëtzebuerg
Hei e puer Beispiller vun autochthonen an allochthonen Aarte vun Déieren a Planzen zu Lëtzebuerg
Barbara Bouchet
D'Barbara Bouchet, gebuer als Barbara Gutscher de 15. August 1944 zu Reichenberg (haut Liberec, Tschechien), ass eng US-amerikanesch Schauspillerin.
Saint-Privat-d'Allier
Saint-Privat-d'Allier ass eng franséisch Gemeng am Departement Haute-Loire, an der Regioun Auvergne-Rhône-Alpes.
Lucien Salentiny
De Lucien Eugène Salentiny, gebuer den 20. November 1877 zu Ettelbréck an do gestuerwen den 29. November 1934, war e lëtzebuergeschen Notaire a Politiker.
De Lucien Salentiny krut den 19. Oktober 1915 seng Nominatioun als Buergermeeschter vun der Gemeng Ettelbréck an ass dat bis zu sengem Doud bliwwen.
Hie war bis zu sengem Doud och President vum Verwaltungsrot vun der Dikrecher Brauerei.
Wëllem-II.-Monument (Stad Lëtzebuerg)
D'Monument Wëllem II um Knuedler an der Stad Lëtzebuerg ass eng Reiderstatue déi un de Kinnek-Groussherzog Wëllem II. vun Holland erënnert.
Et gouf e restriktive Concours mat de fënnef Kënschtler Auguste-Nicolas Caïn vu Paräis, Emil Hundrieser vu Berlin, Charles Pêtre vu Bourges, Antonin Mercié vu Paräis a Charles van der Stappen vu Bréissel organiséiert.
Duerch Gesetz vum 29. Dezember 1880 gouf festgeluecht, datt op Käschte vum Staat, e Monument als Erënnerung un de Kinnek Wëllem II op enger ëffentlecher Plaz an der Stad Lëtzebuerg géif opgeriicht ginn. D'Gesetzespropositoun dozou war de 15. Dezember 1880 vun der Chamber gestëmmt ginn.
D'Viraarbechte fir d'Realisatioun vum Monument goufe vum Jean-Auguste Marc gemaach.
Elementer vum Monument
D'Skulpturen an d'Bas-Relieffe goufe vum Géisser Victor Renon vu Paräis hiergestallt.
Monument zu Den Haag
Zu Den Haag am Buitenhof steet e Monument mat enger identescher Skulptur.
The Ten Commandments (Film 1956)
The Ten Commandments ass en US-amerikanesche Film vum Cecil B. DeMille aus dem Joer 1956 no de Bicher "Prince of Egypt" vun der Dorothy Clarke Wilson, "Pillar of Fire" vum Rev. J. H. Ingraham an "On Eagle's Wing" vum Rev. A. E. Southon.
Ëm wat geet et am Film?
De Film baséiert op biblesche Motiven an erzielt d'Liewe vum Moses an den Auszuch aus Egypten vum Vollek Israel.
Soss
De Film ass e Remake vum Cecil B. DeMille sengem Film The Ten Commandments aus dem Joer 1923.
Comanche Station
Comanche Station ass en US-amerikanesche Film vum Budd Boetticher aus dem Joer 1960.
Ëm wat geet et am Film?
De Jefferson Cody keeft vun Indianer eng gefaange wäiss Fra of. Hie muss awer eng Parti Problemer iwwerwanne bis hien d'Fra ka bei hirem Mann ofliwweren.
Jane Goodall
Si huet d ' Jane Goodall Institute an de Roots & Shoots Programm gegrënnt a setzt sech fir Déiereschutz- a -konservatiounsmoossnamen an.
D'Jane Goodall huet op der Universitéit vu Cambridge studéiert, wou si en Doktorat an Ethologie (iwwer déi wëll Schimpansen) gemaach huet. Duerch hir Fuerschunge gouf kloer, datt vill Komportementer, déi bis dohin als "typesch mënschlech" ugesi goufen, och bei Schimpansen tëscht Familljen- oder Clan-Membere gängeg sinn (wéi Ëmäerbelen, Këssen oder Këddelen), datt d'sozial Interaktioune bannent engem Clan vill méi grouss a komplex sinn, wéi gemengt, an datt d'Schimpanse Geschier benotzen (z. B. e Grashallem, fir an engem Termitekoup ze stëppelen, a sou déi Déieren, déi sech dru festhalen, erausze"fëschen" an ze friessen). Si huet och festgestallt, datt Schimpansen och manner friddlecht Behuele kënne weisen, z. B. gi s'op d'Juegd fir aner, méi kleng Afenaarten, ze fänken an ze friessen; an dominant Weibercher an engem Grupp kënnen den Nowuess vu méigleche Konkurrentinnen doutmaachen.
Fir hir Aarbecht an hiert Engagement gouf si mat enger ganzer Rëtsch Präisser an Distinctiounen ausgezeechent.
Le Bourget
Le Bourget ass den Toponyme vun:
(2867) Šteins
Den (2867) Šteins ass en Asteroid vun der Haaptasteroidenceinture a gouf 1969 vum sowjeteschen Astronom Nikolai Stepanowitsch Tschernych entdeckt a vun him nom lettesch-sowjeteschen Astronom Kārlis Šteins genannt. D'Form vum Asteroid ass verzunn, d. h. säin Duerchmiesser läit tëscht 4,5 a 6,7 Kilometer. Seng Rotatiounsdauer ass sechs Stonnen an dräi Minutten.
De 5. September 2008 ass d'Raumsond Rosetta op enger Distanz vun 800 Kilometer laanscht den Asteroid Šteins geflunn. Et war deen éischte Laanschtfluch vun enger Raumsond bei engem Asteroid vum Typ E.
Kläranlag Wolz
D'Kläranlag Wolz läit am Dall vun der Wolz, ronn 600 m ostsüdëstlech vun der Stad Wolz a Richtung Kautebaach, direkt nieft der Tutschemillen.
D'Anlag gouf 1975 als biologesch Kläranlag gebaut an ass op 13.300 Awunnergläichwerter ausgeluecht. Follgend Uertschafte sinn dorun ugeschloss: Wolz inkl. Nidderwolz, Rulljen a Wegdichen. Näertrech a Wanseler sollen an Zukunft ugeschloss ginn.
I quattro dell'apocalisse
I quattro dell'apocalisse ass en italieenesche Film vum Lucio Fulci aus dem Joer 1975.
Ëm wat geet et am Film?
De Stubby Preston, e Gauner, d'Emanuelle, eng Prostituéiert déi e Kand erwaart, de Bud, e Schwaarzen an de Clem, en Alkoholiker erliewen zesummen eng schrecklech Zäit…
Joseph Weber (Zänndokter)
De Franz Joseph Weber, gebuer den 23. Juni 1856 zu Ierpeldeng (Wolz), gestuerwen den 3. Oktober 1908 an der Stad Lëtzebuerg, war e lëtzebuergeschen Zänndokter, Botaniker, Linguist a Konsul.
Liewen
De Joseph Weber huet Zännmedezin op der Fakultéit fir Medezin a Chirurgie zu Glasgow studéiert an huet sech de 14. Mäerz 1879 zu Lëtzebuerg als Zänndokter etabléiert.
Zanter 1880 war hie Membre effectif vun der Société de botanique du grand-duché de Luxembourg an huet an der Publikatiounsserie vun dëser Gesellschaft am Joer 1890 de Lezeburjesch - latein - fransesch - deitschen Dixionèr fun de Planzen publizéiert.
De Joseph Weber war Member vun der Commission du Dictionnaire luxembourgeois zanter hirer Ariichtung am Joer 1897.
Bei der Fusioun vun der Société de botanique mat der Société des naturalistes luxembourgeois den 3. Februar 1907 gouf hie Vizepresident vun der SNL.
De Joseph Weber war bestuet a Papp vun zwee Kanner.
E Stroossennumm
Zu Zéisseng gëtt et eng rue Joseph Weber (L-2717); si steet a Verbindung mat der rue des Prunelles an der rue de la Forêt. Dëse Stroossennumm baséiert op enger Deliberatioun vum Stater Schäfferot vum 14. Februar 1955.
Lambert Picard
De Lambert Aimé Picard, gebuer den 8. Februar 1826 zu Simmer (Simmerschmelz) a gestuerwen de 5. Juni 1891 zu Nueva Palmira (Uruguay), war en Dokter mat lëtzebuergeschen Originnen, dee seng Carrière als Explorateur ugefaangen hat.
Säi Liewen
De Lambert Picard huet zesumme mat sengem Brudder Théophile, dee Paschtouer wollt ginn, am klenge Seminär vu Baaschtnech studéiert.
Am Januar 1846 ass hie vun der Belsch aus als jonken Naturalist mat Recommandatiounsschreiwesse vu belsche Ministeren op eng botanesch Expeditioun a Brasilien opgebrach, vun där hien eréischt am Abrëll 1849 an d'Belsch erëm komm ass. Den Zweck vun der Rees war virun allem d'Sammele vun neien Orchideeënaarten. Den 22. Januar 1855 huet hie sech op en Neits no Brasilien op de Wee gemaach, wou en de 16. Mäerz 1855 debarquéiert ass. 1871 ass hien an Europa zeréckkomm, fir zu Heidelberg Medezin ze studéieren. 1872 ass hie mat engem Doktorat an der Medezin an an der Chirurgie an der Täsch an den Uruguay gaangen, wou hien zu Montevideo an duerno zu Nueva Palmira als Dokter praktizéiert huet. Hien huet en Haus gebaut an eng Brasilianerin, d'Filomena Pages, bestuet. De Lambert Picard ass ouni Nokomme gestuerwen.
De Lambert Picard war de Fils vum Jean-Pierre Picard (1785-1837), deen “Régisseur-directeur” vum Héichuewe vun der Simmerschmelz war. Hie war de Brudder vum Amélie Picard.
Seng Relatioune mat Lëtzebuerg schéngt de Picard ni ganz ofgebrach ze hunn. Sou huet hien 1874 en Artikel iwwer d'Gielféiwer-Epidemie vun 1873 zu Montevideo am Bulletin vun der Société des sciences médicales publizéiert. D'Noriicht vu sengem Doud huet och de Wee op Lëtzebuerg fonnt: d'Luxemburger Wort huet an enger klenger Notiz drun erënnert, datt hien de Brudder vum Paschtouer Picard vun Namur wier an zu Nueva Palmira bekannt gewiescht wier “als überzeugungstreuer Katholik, als großer Wohlthäter und sehr thätiger Arzt ”.
Canton de Bogny-sur-Meuse
De Canton de Bogny-sur-Meuse ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Pál Schmitt
De Pál Schmitt, gebuer den 13. Mee 1942 zu Budapest, ass en ungaresche Fechter, Diplomat a Politiker (Fidesz).
Als Fechter hat hien un den Olympesche Spiller vun 1968, 1972 an 1976 deelgeholl. 1968 an 1972 huet hie bei den Olympesche Spiller an der Ekipp d'Goldmedail gewonnen.
Jacques Bos
De Jacques Bos, gebuer den 22. Juli 1892, gestuerwen den 28. Mee 1970 zu Ettelbréck war e lëtzebuergeschen Apdikter.
Blanzac (Haute-Loire)
Blanzac ass eng franséisch Gemeng am Departement Haute-Loire, an der Regioun Auvergne-Rhône-Alpes.
Jacques Bos
Hien ass de 25. Oktober 1917 zu Lëtzebuerg als Apdikter zougelooss ginn. Ëm 1921 huet hien dem Nicolas Klees d'Mouerenapdikt an der Groussgaass an der Stad Lëtzebuerg ofkaaft. Am Januar 1922 huet de Jacques Bos d'Markennimm Antiseptische Haartinktur "Jaguarol", Liver Pills, Rapid Pastillen, déi säi Virgänger deposéiert hat, confirméiere gelooss. D'Markennimm Kraftsirop Perossin (Sirop réparateur) a Luxemburger Cholerapatronen (sog. Bettemburger Kräuter), déi 1926 deposéiert gi waren, huet hien 1936 confirméiere gelooss, grad sou wéi e Sigel mam Christusmonogramm JHS.
Pál Schmitt
1993-1997 war de Schmitt Ambassadeur vun Ungarn zu Madrid an 1998-2002 zu Bern.
Tom Barrett
Den Thomas Mark Barrett, gebuer den 8. Dezember 1953 zu Milwaukee am Wisconsin, ass en US-amerikaneschen Diplomat a Politiker (Demokratesch Partei).
Hie war vun 1984 bis 1989 Deputéierten am Parlament vum Wisconsin, vun 1989 bis 1989 am Senat vun deem Staat a vun 1993 bis 2003 Deputéierten am Representantenhaus vum amerikanesche Kongress.
De 6. Abrëll 2004 gouf den Tom Barrett de 40. Buergermeeschter vun der Stad Milwaukee a gouf duerno bei de Walen 2008, 2012, 2016 an 2020 allkéiers erëmgewielt.
US Ambassadeur zu Lëtzebuerg
Den Tom Barrett ersetzt de Republikaner Randy Evans als Ambassadeur.
Pál Schmitt
2002 huet e fir de Poste vum Buergermeeschter vu Budapest kandidéiert a gouf Zweeten.
2003 gouf e Member vun der Partei Fidesz-MPSZ (Fidesz-Magyar Polgári Szövetség) a gouf hire Vizepresident. E gouf 2004 als Deputéierten an d'Europaparlament gewielt an 2009 erëmgewielt. En huet 2010 op dat Mandat verzicht, wéi en als Deputéierten an d'nationaalt Parlament, an dunn, am Mee, zum President vum ongresche Parlament gewielt gouf.
Den 29. Juni 2010 gouf en zum Staatspresident vun Ungarn gewielt an huet säin Amt de 5. August ugetrueden.
Den 2. Abrëll 2012 ass hien als President zeréckgetrueden, nodeem bekannt gi war, datt hie bei senger Dokteraarbecht en ettlech Quellen net uginn hat.
Jacques Bos
1933 huet de Bos d'Apdikt un den Édouard Widung weiderverkaaft. Hien huet duerno d'pharmazeutesch Firma "Propharma“ resp. "Laboratoires Propharma" gegrënnt, déi an der Fresez-Strooss an der Stad Lëtzebuerg war. Ufanks vun den 1950er Joren huet hien de Betrib op Ierpeldeng bei Ettelbréck verluecht.
Sanssac-l'Église
Sanssac-l'Église ass eng franséisch Gemeng am Departement Haute-Loire, an der Regioun Auvergne-Rhône-Alpes.
Centres de gériatrie
Centres de gériatrie war den Numm vun engem ëffentlechen Etablissement zu Lëtzebuerg dat vum 23. Dezember 1998 bis den 22. Dezember 2000 funktionéiert huet.
Duerch e Gesetz vum 23. Dezember 1998 goufen zwee ëffentlech Etablissementer gegrënnt an zwar:
D'Centres de gériatrie haten als Missioun fir Empfanksstrukturen, fir al Persounen déi ofhängeg vun Drëtte sinn, oder geronto-psychiatresch ofhängeg sinn, ze kreéieren oder z'iwwerhuelen. .
Fir dat kënnen ze maachen, huet Centres de gériatrie d'Gestioun vun de Fleegeheemer vun Iechternach, Esch-Uelzecht, Déifferdeng a Veianen iwwerholl. Gläichzäiteg hu se och d'Gestioun vun de Proprietéite vun deenen Heemer iwwerholl.
Duerch d'Gesetz vum 22. Dezember 2000 gouf Centres de gériatrie an d'Centres, foyers et services pour personnes âgées integréiert, woubäi eng Restrukturéierung vu verschiddene Proprietéite gemaach gouf. .
Avenue Monterey
D'Avenue Monterey ass eng Strooss an der Stad Lëtzebuerg. Se huet hiren Ufank um süd-westlechen Eck vun der Plëss a verleeft dann a Richtung Weste bis op d'Kräizung mam Boulevard Grande-Duchesse Charlotte. Den éischten Deel bis bei d'Postgebai ass Foussgängerzon; vum Boulevard Royal un ass se den éischten Deel vun der N5 déi bis op Rodange viru geet.
D'Strooss ass benannt nom Grof vu Monterrey, deen tëscht 1670 a 1675 Generalgouverneur vun de Spueneschen Nidderlande war a 1671 d'Festung Lëtzebuerg ausbaue gelooss huet.
Ënner der däitscher Besatzung (1940 - 1944) housch d'Strooss „Montereyallee”.
Gebaier
Laanscht d'Avenue leien ë. a. dës Gebaier:
Thérèse Gorza
D'Thérèse Gorza, genannt Tréis Gorza, gebuer de 5. Mee 1953, war d'Tresorière vun Déi Lénk.
Biographie
D'Thérèse Gorza huet eng Lizenz a Journalismus a Kommunikatiounswëssenschafte gemaach an ass eng pensionéiert Beamtin vum Centre commun de la Sécurité sociale.
Tutschemillen
D'Tutschemillen ass eng fréier Millen an e Lieu-dit an der Gemeng Wolz. D'Mille läit am Dall vun der Wolz, ronn 800 m ëstlech vun der Stad Wolz a Richtung Kautebaach, direkt nieft der Wëlzer Kläranlag.
Thérèse Gorza
Biographie
Nieft hirer fréierer Positioun als Trésorière a Member vun der nationaler Koordinatioun bei deene Lénke war si Presidentin vun der Associatioun Crêche pour les enfants du personnel de la sécurité sociale an ass Comitésmember vum CID-Femmes.
Si wunnt zu Fenténg.
Tutschemillen
Mat dem Zuch kënnt een dohin iwwer d'CFL-Halt Paradiso déi knapps zweehonnert Meter dovun ewech läit.
Geschicht
Dat gréisst Gebai staamt aus dem Joer 1760.
De Scoutschalet
1975 huet d'A.s.b.l. Scouts de Wiltz domat ugefaangen, e Scoutschalet an der Millen anzeriichten, deen 1979 ageweit gouf. D'Tutschemillen ass 1996 komplett ofgebrannt a gouf am selwechte Joer nees vun de Scouten opgeriicht.
Als Erënnerung un den Initiateur vun dësem Projet, de Scoutschef Eugène Weber (1912-1982), gouf 1997 eng kleng Plack um Haaptgebai festgemaach.
Zwee Gebaier kënne fir Scoutscampen, Schoulkolonien a privat Zwecker gelount ginn:
Canton de Charleville-Mézières-1
De Canton de Charleville-Mézières-1 ass eng franséisch administrativ Andeelung am Arrondissement Charleville-Mézières am Departement Ardennes an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Famill (Homonymie)
De Begrëff Famill (vum lat. familia) steet fir:
Familie
Die 1000 Augen des Dr. Mabuse
Die 1000 Augen des Dr. Mabuse ass en däitsch-franséisch-italieenesche Film vum Fritz Lang aus dem Joer 1960 no Personnagë vum Norbert Jacques.
Saint-Vidal
Saint-Vidal ass eng franséisch Gemeng am Departement Haute-Loire, an der Regioun Auvergne-Rhône-Alpes.
Die 1000 Augen des Dr. Mabuse
Ëm wat geet et am Film?
Den TV-Reporter Peter Barter gëtt dout a sengem Auto fonnt. En ass mat enger bis elo onbekannter Waff ermuert ginn. Dem Mäerder seng Spuer féiert an e Luxushotel bei den Dr. Jordan. Et stellt sech eraus, datt den Dr. Jordan dem Dr. Mabuse säi Wierk wëll weiderféieren…
Mëtternuechtssonn
Als Mëtternuechtssonn, oder Hallefnuechtssonn gëtt an de Gebidder nërdlech vum nërdlechen a südlech vum südleche Polarkrees am Summer déi visuell Sonn bezeechent déi ëm Hallefnuecht net ënnergeet.
Beschreiwung
Vun engem Observatiounspunkt direkt um Polarkrees geet d'Sonn eemol am Joer – zum Zäitpunkt vun der Nord- oder Südsummersonnewend – net ënner. Nodeem si am Dageslaf hiren déifste Stand iwwer dem Horizont erreecht huet, klëmmt si nees erop. Wat ee méi no wärend der Zäit vun der d'Summersonnewend beim Nordpol, resp. beim Südpol ass, ëmsou méi Deeg ass d'Mëtternuechtssonn ze gesinn. Well d'Sonn dobäi net ënner den Horizont kënnt, schwätzt ee vum Polardag. De Polardag misst direkt um geographesche Pol en halleft Joer daueren. Wéinst der Refraktioun an der Äerdatmosphär dauert de Polardag eppes méi laang wéi en halleft Joer.
Himmelsmechanik
Déi ënnerschiddlech Dag- an Nuechtlängten op alle Breede vun eiser Äerd hunn hir Ursaach an der Achsstellung vun der Äerd zu der Ekliptik, dem Plang vun Äerdëmlafbunn. Eis Äerdachs steet zum Niveau vun hirer Ëmlafbunn net am Senkel, mä huet eng Wénkelschréi vun 23,44 Grad. Wann d'Äerdachs am Senkel zum Äerdëmlafbunnniveau géif stoen, da géif d'Sonn op béide Pole wärend dem ganze Joer genee um Horizont laanscht lafen. Tatsächlech passéiert datt nëmme fir kuerz Zäit zweemol am Joer an zwar beim astronomeschen Hierscht- a Fréijoersufank.
Begrëfflech Andeelung
De Begrëff Mëtternuechtssonn léisst séier den Iertum opkommen, d'Sonn géif ëmmer hiren déifste Stand um 24:00 Auer kréien. Dat ass wéinst verschiddene Phenomeener op enger bestëmmter Plaz nëmmen nobäi de Fall:
Um Nordkap erreecht d'Mëtternuechtssonn hiren déifste Stand duerchschnëttlech um 23:17 Auer MEZ resp. 00:17 Auer MESZ an ass do vum 11. Mee bis zum 31. Juli ze gesinn, wärend een op Svalbard d'Mëtternuechtssonn scho vum 20. Abrëll bis 25. August observéiere kann.
Bockholtz
Bockholtz ass den däitschen a franséischen Numm vun zwou Uertschaften zu Lëtzebuerg:
Benzol
Benzol oder Cyclohexen (fr.: benzène) ass en ongesiedegten, rankfërmege Kuelewaasserstoff mat dräi duebele Bindungen an ass de Basisprodukt vun den aromatesche Verbindungen.
Saint-Paulien (Haute-Loire)
Saint-Paulien ass eng franséisch Gemeng am Departement Haute-Loire, an der Regioun Auvergne-Rhône-Alpes.
Benzol
Physikalesch Eegenschaften
Benzol ass eng flüchteg, duerchsiichteg a beweeglech Flëssegkeet mat engem aromatesche Geroch. En ass léislech am Alkohol an am Ether, mä net am Waasser an e brécht d'Liicht.
Oxydatioun
Benzol gëtt net vun de gewéinlechen Oxydante KMnO4 oder K2Cr2O7 ugegraff. Mä mat vill Hëtzt an engem Katalysator reagéiert de Benzol mam Sauerstoff a verwandelt sech a Phenol.
Substitutioun
Mam Chlor forméiert Benzol eng ganz Rëtsch vu stabille, chloréierte Produiten: C6H5Cl, C6H4Cl2, C6H3Cl3, C6H2Cl4, C6HCl5, C6Cl6 Déi Reaktioune gi mat Iod katalyséiert.
Additioun
Mat Liicht reagéiert Benzol mam Chlor a verwandelt sech an Hexachlorocyclohexan, deen awer net stabil ass. Aneschters wéi bei der Substitutioun ginn hei déi dräi duebel Liaisounen zerstéiert an all H-Atom gëtt duerch e Cl-Atom ersat.
Hierstellung
Benzol gëtt duerch Distillatioun vum Godrong hiergestallt an aus dem Pëtrol extrahéiert. De franséische Cheemiker Marcellin Berthelot huet et fäerdegbruecht duerch d'Hëtze vun Acetylen ënner Drock a mat Hëllef vu Katalysatore Benzol ze produzéieren.
Arjuna-Asteroid
Arjuna-Asteroide gehéieren zur Klass vun den äerdnoen Asteroiden (engl. Near-Earth asteroid, NEA), eng Grupp vun den äerdnoen Objeten (engl. Near-Earth object; NEO).
D'Definitioun vum Arjuna-Typ ëmfaasst Asteroide vun den dräi etabléierte Kategorië vun äerdnoen Asteroiden Apollo-, Amor- an Aten-Asteroid.
Anescht wéi déi dräi aner Typklasse gouf d'Arjuna-Klass net no engem Asteroid genannt (vgl. Asteroiden 1221 Amor, 1862 Apollo an 2062 Aten), mä no enger Figur vun der hinduistescher Mythologie: Arjuna, Jong vum Himmelsgott Indra an der Kinnigin Kunti.
Canton de Haute-Ariège
De Canton de Haute-Ariège ass eng franséisch administrativ Andeelung am Arrondissement Foix am Departement Ariège an der Regioun Occitanie.
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Gilbert Meylender
De Gilbert Meylender, gebuer de 16. Februar 1938, ass e fréiere lëtzebuergesche Foussballspiller.
Tëscht dem 24. November 1957 am 4. Oktober 1959 huet de Gilbert Meylender 4-mol fir déi lëtzebuergesch Foussballnationalekipp gespillt.
Dallas (Film 1950)
Dallas ass en US-amerikanesche Film vum Stuart Heisler aus dem Joer 1950.
Ëm wat geet et am Film?
De Martin Weatherby an de Blayde Hollister versichen zesummen déi geféierlech Bridder Marlow onschiedlech ze maachen...
Faccia a faccia
Faccia a faccia ass e spuenesch-italieenesche Film vum Sergio Sollima aus dem Joer 1967.
Ëm wat geet et am Film?
De Professer Brad Fletcher reest an den Texas. Do huele Banditten hien als Geisel. Zum Schluss decidéiert hien net méi zeréck a säin aalt Liewen ze goe mä bei de Banditten ze bleiwen.
Bunnelement
Sechs Bunnelementer (kuckt dozou Satellittebunnelement) leeën d'Bunn vun engem Himmelskierper, deen de Gesetzer vum Kepler am Schwéierfeld vun engem Himmelskierper (Zwéikierperproblem) follegt, eendeiteg fest.
Zwee Bunnelementer definéieren d'Form vun der Bunnellips, dräi Elementer bestëmmen d'Lag am Raum an een Element leet den Zäitbezuch fest.
Elementer
D'Beschreiwung vun der Bunnkurv-Gestalt erfuerdert zwéi Wäerter, déi d'Form an d'Gréisst festleeën:
Doraus ofgeleet ginn:
Lagelementer
D'Lag am Raum relativ zu engem Referenzsystem gët duerch dräi Parameter bestëmmt:
Zäitbezuch
Den Zäitbezuch leet den Zäitnullpunkt fest:
Abgeleete Gréisste
Donnéeë vu Bunnelementer
D'Donnéeën als 6-Tupel (p, e, i, Ω, ω, T) bezeechent een als klassesch Bunnelementer. Donieft gëtt et och aner Méiglechkeeten, déi dem jeeweilege Fall ugepasst sinn, an da meeschtens kanonesch an engem Formalismus gereegelt sinn:
NGC 3359
Den NGC 3359 ass eng Balkespiralgalaxis am Stärebild Ursa Major. Si gouf am Joer 1793 vum Wilhelm Herschel mat engem 18,7-Inch-Reflekter entdeckt.
Avenue des Archiducs
D'Avenue des Archiducs ass eng Strooss um Belair an der Stad Lëtzebuerg, tëscht dem Kräizgrënnchen an der Rue Charles-Arendt.
D'Strooss krut hiren Numm als Undenken un den Albrecht vun Éisträich a seng Fra Isabella vu Spuenien, déi vun 1598 bis 1621 Lëtzebuerg fir de Felipe III. vu Spuenien verwalt haten.
Breetekrees
Breetekreesser sinn déi Kreesser déi op der (idealiséierter) Äerduewerfläch mat konstanter geographescher Breet β, parallel zu der Equatorfläch an Ost-West-Richtung verlafen. E Synonym fir de „Breetekrees“ ass déi an der Navigatiounsléier zäitgeméiss Bezeechnung „Breeteparallel“.
Wärend Längtekreesser déi vertikal op d' Breetekreesser stoussen, alleguer Grousskreesser sinn, sinn d'Breetekreesser am Allgemenge Klengkreesser – bis op den Equator, deen als den Null-Breetegrad d'Äerd an eng nërdlech an eng südlech Hemisphär deelt. Weider besonnesch Breetekreesser sinn d'Wendekreesser an d'Polarkreesser, déi hir Bedeitung fir de Sonnestand am Verlaf vun de Joreszäiten duerch d'Schréi vun der Ekliptik kréien. D'Definitioun vun de Klimazone bezitt sech och op bestëmmt Breetekreesser.
Den Ofstand tëscht zwéi Breetekreesser mat engem Breetenënnerscheed vun engem Grad huet an der Moyenne ronn 111 km, ass awer wéinst der Äerdofplattung an der Equatorgéigend méi kleng wéi an héijen nërdlechen a südleche Breeten. Een änleche Feeler hätt d'Berechnung vun der Breetekreeslängt als 2πR•cos β mat konstantem Äerdradius R.
Breetekreesser als Grenzen
Breetekreesser ginn dacks als Grenz tëscht Länner oder Regioune benotzt, virun allem an Nordamerika.
Andrej Kiska
Den Andrej Kiska, gebuer den 2. Februar 1963 zu Poprad (deemools Tschechoslowakei, haut Slowakei), ass e slowakesche Philatnrop, fréiere Geschäftsmann. Hie war vum 15. Juni 2014 bis de 14. Juni 2019 Staatspresident vu sengem Land.
Als Gewënner am 2. Tour vun de Presidentewale vum 27. Mäerz 2014 iwwerhëlt hien de 15. Juni 2014 d'Amt vum Staatschef vu sengem Virgänger, dem Ivan Gašparovič.
Mëlleschkapell Kielen
D'Mëlleschkapell oder Muttergotteskapell zu Kielen steet an der Häregaass (rue d'Olm), ronn 100 m vun der Kierch ewech. D'Kapell, déi a Privatbesëtz ass, gouf 2010 restauréiert.
Den Numm Mëlleschkapell geet op d'Mëlleschhaus nieft der Kapell zeréck, an deem säi Besëtz d'Kapell am 19. Joerhonnert koum.
Andrej Kiska
De Kiska ass Elektro-Ingenieur vu Formatioun. No der Sametter Revolutioun ass hien 1990 an d'USA geplënnert. Wéi en erëmkoum huet hien zwou Kreditfirmae gegrënnt, Triangel a Quatro.
2006 war hie Matgrënner vun der Hëllefsorganisatioun Dobrý anjel ("Gudden Engel") déi Familljen hëlleft, déi duerch eng schwéier Krankheet vun engem Familljemember finanziell an d'Labränte gerode sinn.
Mëlleschkapell Kielen
D'Kapell
Bannen ass d'Kapell mat sechs relieffërmegen Nischen aus Stuck dekoréiert. An der grousser Nisch iwwer dem Altor sti Statue vun der Helleger Famill (Maria, Jousef a Jesuskand). An de fënnef Säitennischen (3 lénks, zwou riets) stinn Hellegestatuen.
Déi viischt Säit vum Altor ass mat engem Motiv aus wäissen a faarwege Plättercher dekoréiert, mat an der Mëtt engem Schof (Agnus Dei), dat e Kräiz mat Fändel dréit, an engem Kielech. Ronderëm steet: Venite omnes (Kommt alleguer).
Geschicht
Op der Plaz vun der Kapell stoung déi éischt Kielener Kierch, déi ëm 1600 gebaut gi war. D'Paschtoueschhaus, dat haut nach besteet, nieft dëser Kierch, huet der Strooss hiren Numm ginn (Härestrooss).
Well déi Kierch mat der Zäit ze kleng war, gouf am 19. Joerhonnert eng méi grouss Kierch an der Mamerstrooss (rue de Mamer) gebaut.
De 6. Juni 1881 huet de Gemengerot decidéiert, déi al Kierch ofrappen ze loossen. Op der Plaz vun der aler Kierch gouf dunn déi haiteg Kapell gebaut. Et ass net gewosst op d'Mëlleschkapell ganz nei opgeriicht gouf, oder ob net en Deel vun der aler Kierch bäibehalen an zur haiteger Kapell ëmgebaut gouf.
2010 gouf d'Kapell vun de Frënn vum Kielener Brennereimusée mat der Hëllef vun der Gemeng Kielen restauréiert. D'offiziell Aweiung vun der renovéierter Kapell war den 19. Juni 2010.
Bronisław Komorowski
De Grof Bronisław Maria Komorowski, gebuer de 4. Juni 1952 zu Oborniki Śląskie, ass e polnesche Politiker. Hie war vun 2010 bis 2015 President vun der Republik Polen.
De Bronisław Komorowski, deen aus enger adleger Famill kënnt, ass studéierten Historiker. Hie war ënner dem kommunistesche Regime aktiv als Dissident, an huet sech ë. a. an der Gewerkschaft Solidarność engagéiert.
Hie war tëscht 1990 an 1993 Vizeminister vun der Verdeedegung an de Regierunge vum Tadeusz Mazowiecki, Jan Krzysztof Bielecki an Hanna Suchocka. Zanter 1991 war hien Deputéierten am Sejm, der Ënneschter Chamber a Polen. 2001 huet en, nodeem e Member vun anere Parteie war, mat déi liberal Biergerplattform opgeriicht.
2000-2001 war e Verdeedegungsminister a gouf 2007 President vum Sejm. Nom Fligeraccident vum 10. Abrëll 2010 zu Smolensk, bei deem ë. a. de Staatspresident Lech Kaczyński ëm d'Liewe koum, gouf hien, als Chamberpresdient, Staatspresident faisant fonction.
De 4. Juli 2010 huet hien d'Presidentschaftswalen, bei deenen en am 2. Tour géint dem Kaczyński säi Brudder Jarosław ugetrueden ass, gewonnen.
Bei de Presidentewale fënnef Joer drop, de 25. Mee 2015, huet hie sech géint säin Opponent, den Andrzej Duda vun der PiS, misse geschloe ginn, deen am August 2015 säin Nofolfger gouf.
Weltzäit
D'Weltzäit, och Äerdzäit, genannt, ass en Zäitsystem, dat weltwäit déi selwecht Zäit ugëtt, am Géigesaz zur Zonenzäit, déi nëmmen an enger regional begrenzter Zäitzon gëlteg ass.
Jarosław Kaczyński
Hien ass de President vun der Partei Recht a Justiz (PiS) a war, vum 10. Juli 2006 bis de 5. November 2007, Premierminister vu sengem Land. Am Juni/Juli 2010 war hie Kandidat fir d'Presidentschaft vu Polen, huet d'Walen awer knapps géint de Bronislaw Komorowski verluer.
Weltzäit
Weider Detailer
Fréier war et normal, déi lokal Sonnenzäit ze gebrauchen, ufanks déi Lokalzäit déi vun enger net korrigéierter Sonnenauer gemooss gouf an net ganz gläichméisseg ofgelaf ass. Spéider, wéi mechanesch Auere gebraucht goufen, war et déi gläichméisseg mëttel Lokalzäit. Nom Opkomme vun der Eisebunn an der Telegraphie gouf eng Reduktioun vun de ville Lokalzäiten op e puer gebittsweis unerkannt Zäitangaben néideg. Et koum zu der Schafung vun Zäitzonen, deenen hir Ofwäichung vun der - Lokalzäit - maximal un den ëstlechen a westlechen Zoneränder - akzeptabel gehale gouf. Där géigesäiteger Koordinatioun läit eng Weltzäit zugronn, vun där si an der Reegel a ganze Stonnen ofwäichen.
Op der Washingtoner Meridiankonferenz 1884 gouf sech op de Meridian duerch Greenwich als Nullmeridian geenegt an op d'Greenwich Mean Time (GMT) als éischt allgemeng gëlteg Weltzäit. D'GMT ass déi mat astronomesche Miessunge bestëmmt mëttel Lokalzäit um Meridian deen duerch den Observatoire vu Greenwich féiert. 1928 gouf déi an Universal Time ëmgenannt. Zanter 1972 gebraucht een als Weltzäit, d'Koordinéiert Weltzäit (UTC) déi d'Atomaueren uginn. Wärend haut also am deegleche Liewen déi jeeweileg gëlteg Zonenzäit gebraucht gëtt, huet d'Weltzäit am internationale Verkéier, zum Beispill Fluchverkéier oder am Internet, iwwerall déi selwecht Zäitskala.
Jarosław Kaczyński
De Jarosław Kaczyński ass den eeneeëgen Zwillingsbrudder vum Lech Kaczyński, deen, wéi e President vu Pole war, am Abrëll 2010 bei engem Fligeraccident ëm d'Liewe koum. Si goufen allebéid schonn als Kanner bekannt, wéi s'am Film "Déi Zwéin, déi de Mound geklaut hunn" d'Haaptroll haten. De Jarosław Kaczyński huet Droit studéiert a war an den 1970er Joren aktiv am Comité fir d'Verdeedegung vun den Aarbechter (KOR) a spéider an der Gewerkschaft Solidarność.
2001, huet e mat sengem Brudder d'Partei Prawo i Sprawiedliwość (PiS, "Recht a Justiz") gegrënnt, gouf dat selwecht Joer op hirer Lëscht an d'Parlament gewielt an 2003 hire President.
(612911) 2004 XR190
Bemierkenswert ass déi héich Bunnschréi vu 47° géint d'Ekliptik souwéi déi kleng Exzentrizitéit vun nëmmen 0,08. Den Objet gouf entdeckt, well e grad zoufälleg de Plang vun der Ekliptik gekräizt huet a sou bei der Sich no Objete vum Sonnesystem déi méi wäit ewech leien opgefall war. Dat léisst drop schléissen, datt et méiglecherweis nach vill méi onentdeckt Objete mat änleche Bunnparametere gëtt.
Saint-Jean-de-Nay
Saint-Jean-de-Nay ass eng franséisch Gemeng am Departement Haute-Loire, an der Regioun Auvergne-Rhône-Alpes.
(612911) 2004 XR190
Firwat den Asteroid sou eng héich Inklinatioun huet, ass nach net gekläert. Den 2004 XR190 beweegt sech déi Säit der Kuiperceinture ëm d'Sonn, méiglecherweis besteet eng 8:3-Bunnresonanz zum Neptun. D'Bunnstéierungen duerch d'Gravitatiounskraaft vum Neptun ass zwar op sou enger Distanz minimal, soudatt Objeten do op enger zanter der Sonnesystemgenesis onverännerter Bunn lafe missten.
Den 2004 XR190 gouf am Dezember 2004 vun engem Team ëm de Lynne Allen vun der University of British Columbia zu Vancouver, Kanada am Mauna-Kea-Observatoire op Hawaii entdeckt.
Stär 3. Gréisst
Als '''Stär 3. Gréisst''' ginn zanter der Griichescher Antiquitéit, déi mëttelhell Stäre bezeechent, déi an de Stärebiller d'Konturen tëscht méi helle Stären opfëllen. Si gesinn ongeféier e Véirel sou hell aus, wéi d'Stäre vun der 1. Gréisst. Physikalesch ass hiert Liicht awer 6- bis 15-mol méi schwaach.
Um ganze Stärenhimmel gëtt et 170 Stäre vun der 3. Gréisst. Stärebiller wéi z. B.: Cancer a Pisces besti bal nëmmen aus Stäre vun der 3. Gréisst.
Am Teleskop kënne Stäre bis zur 2. Gréisst oder 3. och am Dag observéiert ginn.
Geschicht
D'Bezeechnung Stäregréisst respektiv Gréissteklass, staamt vun de fréieren Astronomen Hipparchos (190–125 v. Chr.) a Ptolemäus (100–160). De Ptolemäus ass mat senger Skala bis zur 6. Gréisst fir déi schwächst siichtbar Stäre gaangen.
Canton de Creil
De  ass eng franséisch administrativ Andeelung am Arrondissement Senlis, am Departement Oise an der Regioun Hauts-de-France.
Saint-Geneys-près-Saint-Paulien
Saint-Geneys-près-Saint-Paulien ass eng franséisch Gemeng am Departement Haute-Loire, an der Regioun Auvergne-Rhône-Alpes.
Holsthum
D'Loftkur-Uertschaft Holsthum (am Dialekt: Holzem) läit op der Prüm am Däitsch-Lëtzebuerger Naturpark a Rheinland-Pfalz, a gehéiert als Uertsgemeng zu der Verbandsgemeng Südeifel am Äifelkrees Béibreg-Prüm.
Geschicht
Eng éischt Kéier gouf Holzem als Holzheim am Joer 869 ernimmt ginn. Holzem war jorelaang enk mat der Abtei Iechternach verbonnen an huet duerno laang den Häre vu Buerschent gehéiert.
Borne (Haute-Loire)
Borne ass eng franséisch Gemeng am Departement Haute-Loire, an der Regioun Auvergne-Rhône-Alpes.
Schlass Meesebuerg
D'Schlass vu Meesebuerg steet zu Meesebuerg, 2 km ëstlech vun Angelsbierg, respektiv eng 3 km südwestlech vun der Fiels (Loftlinn). Zanter dem 12. Joerhonnert ass do eng Adelsfamill nogewisen. Dat haitegt Schlass am Neo-Renaissance-Stil ass vun 1880. Et ass a Privatbesëtz an ass amgaang (Stand 2016) komplett renovéiert ze ginn.
Geschicht
D'Famill vu Meesebuerg gouf eng éischt Kéier am 12. Joerhonnert ernimmt, wou eng Dame vu Meesebuerg am Déngscht vun der Gräfin Ermesinde vu Lëtzebuerg war. 1176 war de Walter vu Meesebuerg Proprietär vun enger Buerg do, an 1296 den Eberhart vu Meesebuerg. 1453 huet dem Philipp dem Gudde seng Arméi d'Buerg zerstéiert, se gouf awer erëm viru 1500 nees opgebaut. 1683-84 gouf et op en Neits vum Maréchal de Boufflers sengen Truppen zerstéiert. Vun der aler Buerg gouf just eng Kapell, e Gruef an Deeler vun der aler Mauer erhalen.
Émile Salentiny
Den Émile Ernest Salentiny, gebuer den 29. Abrëll 1840 zu Ettelbréck an do gestuerwen de 5. Abrëll 1905, war e lëtzebuergeschen Notaire a Politiker.
De 27. Juni 1888 gouf den Émile Salentiny Buergermeeschter vun der Gemeng Ettelbréck, no deem de Gustave de Marie seng Demissioun ginn hat. Hien ass bis zu sengem Doud Buergermeeschter bliwwen.
Schlass Meesebuerg
Geschicht
Am fréien 18. Joerhonnert huet d'Famill Arnoult de Soleuvre d'Buerg deelweis op den ale Grondmaueren als fënnefachsege Bau nees opriichte gelooss.
De Custine vu Wolz, dee leschten Ierwe vun der Buerg, ass 1794 virun den Truppe vun der Franséischer Revolutioun geflücht. Doropshi gouf se 1797 versteet, an den Ignace-Antoine de Cassal vu Fëschbech huet se kaaft. Hien huet fir seng Schmelze vill Holzkuel gebraucht an dofir an de grousse Bëscher zu Meesebuerg eng gréisser Zuel Aarbechter fir d'Produktioun vun Holzkuel beschäftegt, déi zum Deel an aarmséilegen Haiser ënnerzeg vum Schlass gewunnt hunn. Vun 11 Feierplazen am Joer 1770 ass d'Duerf Meesebuerg doduerch bis 1843 op 40 Feierplaze gewuess. Kuerz drop huet en d'Schmelze missen zoumaachen an d'Ierwen de Cassal hu Meesebuerg 1843 un de Jean-François Reuter, de Piechter vum Weyderterhaff, verkaaft. Deen neie Proprietär huet d'Bewunner vum Duerf mat alle legalen an illegale Mëttelen aus hiren Haiser verdriwwen déi doropshin zum gréissten Deel an Nordamerika ausgewandert sinn. Hien huet, als experimentéierfreedege Member vun der Groussherzoglecher Akerbaukommissioun versicht, mat neie landwirtschaftleche Methode säin neie Besëtz ze rentabiliséieren, wat awer net gelongen ass. 1855 huet de Prënz Karl von Arenberg d'Buerg mam Terrain kaaft an de Besëtz bannent 20 Joer zu engem Landsëtz mat Park ëmännere gelooss. De Staatsarchitekt Charles Arendt huet d'Pläng dozou gemaach. D'Schlass aus dem 18. Joerhonnert krut dobäi 1880 eng nei Fassad an engem historistesche Mëschstil a gouf duerch e weidere véiereckegen Tuerm komplettéiert. D'Niewegebaier an d'Schlasskapell goufe komplett erneiert. D'Reschter vun de fréieren Duerfhaiser goufen ofgerappt an am Wisegronn ënner dem Schlass en neie Weier ugeluecht, dee mat deelweis seelene Planzen, dorënner déi éischt Douglasien vu Lëtzebuerg, dekoréiert gouf. Déi 450 ha Terrain déi zum Schlass gehéiert hunn, goufe vum Schlasshär duerch Ukeef nach vergréissert. D'Schlass war no der Renovéierung nëmme fir kuerz Openthalter virgesinn, gouf awer ëm 1900 fir méi laang Wunnzwecker méi kamoud ageriicht.
Émile Salentiny
Den 10. Mee 1892 gouf den Émile Salentiny als Deputéierten an d'Chamber gewielt. Den Émile Salentiny ass bis zu sengem Doud Deputéierte bliwwen.
Hie war de Schwéierpapp vum Joseph Neuman.
Zaldotekierfecht vun Hotton
Den Zaldotekierfecht vun Hotton bei Marche an der belscher Provënz Lëtzebuerg ass e Militärkierfecht, op deem Zaldoten aus dem Zweete Weltkrich aus de Commonwealth-Länner begruewe leien.
Déi meescht Griewer um Kierfecht stamen aus der Period vun der Ardennenoffensiv am Januar 1945. En ettlecher si vun Zaldoten, déi zum britteschen Expeditiounskorps gehéiert hunn an déi am Mee 1940 op de belsche Verdeedegungslinne gefall sinn.
Wéi bei de meeschte Commonwealth-Kierfechter steet an der Entrée e grousst Afferkräiz aus wäissem Steen op deem e Kruzifix aus Bronz festgemaach ass. Riets a lénks vum Kräiz stinn zwéi kleng véiereckeg Pavillonen, op deenen hirer viischter Säit eng stenge Plack ass, an op deenen e Remerciement agravéiert ass, fir dem belsche Vollek Merci ze soen, well et déi Plaz zur Verfügung gestallt huet, um lénksen op Franséisch an um rietsen op Hollännesch.
Op enger englesch-sproocheger Plack steet dësen Text: Um Kierfecht gëtt et 668 Griewer, dovu 666 vu Commonwealth-Zaldoten, wouvun der 21 net identifizéiert sinn. Et gëtt zwee Griewer vun Zaldoten, déi op der Säit vun de Commonwealth-Truppe gekämpft hunn an zwar e Belsch an e polnesche Leitnant. Eng Plack erënnert un d'Pilote vum Fligercrash op der Maulesmillen, déi net zu Hotton begruewe goufen, mä deenen hir Griewer op där Plaz am Bësch sinn, wou och d'Reschter vum erofgefallene Fliger leien.